ddrg/super_eurlex huggingface dataset:
RÅDETS FORORDNING (EF) Nr. 1188/96 af 26. juni 1996 om fastsættelse af indikativprisen for mælk og interventionspriserne for smør og skummetmælkspulver for perioden fra den 1. juli 1996 til den 30. juni 1997

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), særlig artikel 3, stk. 4, og artikel 5,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Ved den årlige fastsættelse af de fælles landbrugspriser bør der tages hensyn til målsætningerne for den fælles landbrugspolitik; den fælles landbrugspolitik har bl.a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

indikativprisen for mælk bør derfor, sammen med priserne for de øvrige landbrugsprodukter og navnlig prisen for oksekød, afbalanceres efter den ønskede udvikling i kvægavlen; det er endvidere ved fastsættelsen af denne pris nødvendigt at tage hensyn til Fællesskabets bestræbelser på at tilvejebringe en ligevægt på lang sigt mellem udbud og efterspørgsel på mælkemarkedet under hensyntagen til samhandelen med tredjelande med mælk og mejeriprodukter;

interventionspriserne for smør og skummetmælkspulver skal medvirke til, at indikativprisen for mælk nås; disse prisers størrelse skal derfor fastsættes under hensyntagen såvel til den generelle situation med hensyn til udbud og efterspørgsel på Fællesskabets marked for mejeriprodukter som til afsætningsmulighederne for smør og skummetmælkspulver på Fællesskabets marked og på verdensmarkedet -

UDSTEDT FØLGENDE FORORDNING:

Artikel 1

For perioden fra den 1. juli 1996 til den 30. juni 1997 fastsættes indikativprisen for mælk og interventionspriserne for mejeriprodukter således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. juni 1996.

På Rådets vegne

M. PINTO

Formand

(1) EFT nr. L 148 af 28. 6. 1968, s. 13. Forordningen er senest ændret ved forordning (EF) nr. 2931/96 (EFT nr. L 307 af 20. 12. 1995, s. 10).

(2) EFT nr. C 125 af 27. 4. 1996, s. 27.

(3) Udtalelse afgivet den 23. maj 1996 (endnu ikke offentliggjort i Tidende).

(4) Udtalelse afgivet den 24. april 1996 (endnu ikke offentliggjort i Tidende).
KOMMISSIONENS FORORDNING (EF) Nr. 1287/96 af 3. juli 1996 om fravigelse for gennemførelsen af 1996-planen fra den tidsplan, der er fastsat i artikel 3 i forordning (EØF) nr. 3149/92 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), ændret ved forordning (EF) nr. 2535/95 (2), særlig artikel 6, og

ud fra følgende betragtninger:

I artikel 3, stk. 1, i Kommissionens forordning (EØF) nr. 3149/92 (3), senest ændret ved forordning (EF) nr. 267/96 (4), er det fastsat, at planens gennemførelsesperiode løber fra den 1. oktober til den 30. september i det følgende år, og at produkterne skal udlagres fra interventionslagrene inden den førstkommende 31. august efter planens påbegyndelse;

planen for tildeling til medlemsstaterne af ressourcer for regnskabsåret 1996 blev ændret i sin gennemførelsesperiode i april 1996 (5) med henblik på gennemførelsen af ordningen for tildeling af levnedsmidler til de socialt dårligst stillede personer i Fællesskabet; tidsplanen i artikel 3 i forordning (EØF) nr. 3149/92 bør derfor fraviges, så at medlemsstaterne kan tilpasse deres program for tildeling til støttemodtagerne;

de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

Ved gennemførelsen af 1996-planen kan, uanset artikel 3, stk. 1, i forordning (EØF) nr. 3149/92,

- produkterne udlagres fra interventionslagrene indtil den 30. november 1996, og

- produkterne uddeles indtil den 31. januar 1997.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 352 af 15. 12. 1987, s. 1.

(2) EFT nr. L 260 af 31. 10. 1995, s. 3.

(3) EFT nr. L 313 af 30. 10. 1992, s. 50.

(4) EFT nr. L 36 af 14. 2. 1996, s. 2.

(5) EFT nr. L 89 af 10. 4. 1996, s. 42.
KOMMISSIONENS FORORDNING (EF) Nr. 1319/96 af 8. juli 1996 om justering af tilpasningsstøtten og tillægsstøtten til raffineringsindustrien for sukker for produktionsåret 1996/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved Kommissionens forordning (EF) nr. 1126/96 (2), særlig artikel 36, stk. 6, og

ud fra følgende betragtninger:

Ifølge artikel 36 i forordning (EØF) nr. 1785/81 ydes der i produktionsårene 1995/96-2000/01 som interventionsforordning en tilpasningsstøtte til raffineringsindustrien for præferencerårørsukker indført til Fællesskabet på 0,10 ECU/100 kg sukker, udtrykt i hvidt sukker; ifølge samme bestemmelse ydes der i samme periode en tillægsstøtte af samme størrelse for raffinering af råt rørsukker, der er produceret i de franske oversøiske departementer;

i artikel 36, stk. 4, i forordning (EØF) nr. 1785/81 er det fastsat, at både tilpasningsstøtten og tillægsstøtten justeres for et givet produktionsår, under hensyntagen til størrelsen af den for det pågældende produktionsår fastsatte lagerafgift og de foregående justeringer; lagerafgiften for produktionsåret 1996/97 er ved Kommissionens forordning (EF) nr. 1239/96 (3) fastsat til 2,50 ECU/100 kg hvidt sukker; dette beløb er lavere end beløbet for produktionsåret 1995/96; de to nævnte former for støtte bør derfor i betragtning af de foregående justeringer fastsættes til 2,42 ECU/100 kg sukker udtrykt i hvidt sukker for produktionsåret 1996/97;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Den tilpasningsstøtte og den tillægsstøtte, der er omhandlet i henholdsvis artikel 36, stk. 1 og 3, i forordning (EØF) nr. 1785/81, forhøjes for produktionsåret 1996/97 til 2,42 ECU/100 kg sukker, udtrykt i hvidt sukker.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 150 af 25. 6. 1996, s. 3.

(3) EFT nr. L 161 af 29. 6. 1996, s. 112.
RÅDETS FORORDNING (EF) Nr. 1189/96 af 26. juni 1996 om fastsættelse for produktionsåret 1996/97 af interventionsprisen for voksent kvæg

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), særlig artikel 6, stk. 2, andet afsnit,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtning:

For produktionsåret 1996/97 bør der ske en bibeholdelse af den interventionspris, der for perioden fra 1. juli 1995 til 30. juni 1996 er fastsat i Rådets forordning (EØF) nr. 2068/92 af 30. juni 1992 om fastsættelse af interventionsprisen for voksent kvæg for perioden 1. juli 1993 til 30. juni 1996 (5), som ændret ved Kommissionens forordning (EF) nr. 456/94 (6) og (EF) nr. 2417/95 (7), for at tage hensyn til de agromonetære aspekter -

UDSTEDT FØLGENDE FORORDNING:

Artikel 1

For produktionsåret 1996/97 fastsættes interventionsprisen for slagtekroppe af handyr af kvalitet R 3 i EF-handelsklasseskemaet for voksent kvæg som fastsat ved forordning (EØF) nr. 1208/81 (8), til 347,5 ECU/100 kg slagtet vægt.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. juni 1996.

På Rådets vegne

M. PINTO

Formand

(1) EFT nr. L 148 af 28. 6. 1968, s. 24. Forordningen er senest ændret ved Kommissionens forordning (EF) nr. 2417/96 (EFT nr. L 248 af 14. 10. 1995, s. 39).

(2) EFT nr. C 125 af 27. 4. 1996, s. 32.

(3) Udtalelse afgivet den 23. maj 1996 (endnu ikke offentliggjort i Tidende).

(4) Udtalelse afgivet den 24. april 1996 (endnu ikke offentliggjort i Tidende).

(5) EFT nr. L 215 af 30. 7. 1992, s. 58.

(6) EFT nr. L 57 af 1. 3. 1994, s. 50.

(7) EFT nr. L 248 af 14. 10. 1995, s. 39.

(8) EFT nr. L 123 af 7. 5. 1981, s. 3. Forordningen er senest ændret ved forordning (EØF) nr. 1026/91 (EFT nr. L 106 af 26. 4. 1991, s. 2).
KOMMISSIONENS FORORDNING (EF) Nr. 1360/96 af 12. juli 1996 om ændring af forordning (EØF) nr. 1123/93 om gennemførelsesbestemmelser for den særlige ordning for forsyning af de oversøiske franske departementer med fåre- og gedekødsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 4, stk. 5, og

ud fra følgende betragtninger:

I henhold til artikel 4 i forordning (EØF) nr. 3763/91 er det nødvendigt for fåre- og gedekødsprodukter for den årsperiode, hvor ordningen anvendes, at fastlægge det antal racerene avlsfår og -geder med oprindelse i Fællesskabet, som der ydes støtte for med henblik på udvikling af produktionsmulighederne i de oversøiske franske departementer;

størrelsen af ovennævnte støtte og antallet af dyr, den kan ydes for, blev fastsat ved Kommissionens forordning (EØF) nr. 1123/93 (3), ændret ved forordning (EF) nr. 40/96 (4); for at tage hensyn til nye behov, som de nationale myndigheder har godtgjort er berettigede, bør denne ordning for forsyning med racerene avlsfår og -geder tilpasses den nye situation; for at overholde tidsfristerne bør bilaget til denne forordning erstattes fra den 1. januar 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

Bilaget til forordning (EØF) nr. 1123/93 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 267 af 9. 11. 1995, s. 1.

(3) EFT nr. L 114 af 8. 5. 1993, s. 16.

(4) EFT nr. L 10 af 13. 1. 1996, s. 6.

BILAG

»BILAG

>TABELPOSITION>

>TABELPOSITION>

>TABELPOSITION>

(1) Henførsel under denne underposition sker på de betingelser, der er fastsat i Rådets direktiv 89/361/EØF af 30. maj 1989 om racerene avlsfår og -geder (EFT nr. L 153 af 6. 6. 1989, s. 30).«
KOMMISSIONENS FORORDNING (EF) Nr. 1324/96 af 9. juli 1996 om forsyningsopgørelsen for Azorerne og Madeira vedrørende risprodukter og betingelserne for justering af støtten for produkter fra Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2537/95 (2), særlig artikel 10, og

ud fra følgende betragtninger:

De fælles gennemførelsesbestemmelser for den særlige forsyningsordning for Azorerne og Madeira vedrørende visse landbrugsprodukter blev fastsat ved Kommissionens forordning (EØF) nr. 1696/92 (3), senest ændret ved forordning (EØF) nr. 2596/93 (4);

med henblik på anvendelsen af artikel 2 i forordning (EØF) nr. 1600/92 bør der udarbejdes en foreløbig forsyningsopgørelse for Azorerne og Madeira vedrørende risprodukter; denne opgørelse skal gøre det muligt i løbet af produktionsåret at revidere den samlede mængde ud fra øernes behov;

med henblik på anvendelsen af artikel 3, stk. 2, i forordning (EØF) nr. 1600/92 bør det fastsættes, at den støtte, der ydes for levering af risprodukter fra fællesskabsmarkedet, justeres for at undgå, at der især inden høsten indgås forpligtelser om leveringer, der normalt skulle omfattes af støtten for det nye produktionsår, og for at tage hensyn til gældende praksis i sektoren; denne justering bør foretages ud fra forskellen mellem de interventionspriser, der gælder henholdsvis i måneden for indgivelse af ansøgningen om støttelicens og i måneden for afskrivningen på licensen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I henhold til artikel 2 i forordning (EØF) nr. 1600/92 fastsættes de mængder i den foreløbige forsyningsopgørelse for rissektoren, der fritages for told ved indførsel fra tredjelande eller omfattes af EF-støtte, som angivet i bilaget.

Artikel 2

Med henblik på anvendelsen af artikel 3, stk. 2, i forordning (EØF) nr. 1600/92 justeres støttebeløbet ud fra størrelsen af de månedlige forhøjelser, der gælder for interventionsprisen, og eventuelt ud fra udsvingene i denne pris efter forarbejdningstrin, ved hjælp af den gældende omregningsstats.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 260 af 31. 10. 1995, s. 10.

(3) EFT nr. L 179 af 1. 7. 1992, s. 6.

(4) EFT nr. L 238 af 23. 9. 1993, s. 24.

BILAG

>TABELPOSITION>
KOMMISSIONENS FORORDNING (EF) Nr. 1359/96 af 12. juli 1996 om fritagelse for visse medlemsstater fra forpligtelsen til at foretage offentlige opkøb af visse arter frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 1363/95 (2), særlig artikel 19a, stk. 4, og

ud fra følgende betragtninger:

I Kommissionens forordning (EØF) nr. 1852/85 af 2. juli 1985 om gennemførelsesbestemmelser for medlemsstaternes fritagelse for at foretage offentlige opkøb af visse frugter og grøntsager (3) er det fastsat, hvilke oplysninger medlemsstaterne skal meddele Kommissionen med henblik på efter anmodning fra dem at blive fritaget fra forpligtelsen til at foretage offentlige opkøb i henhold til artikel 19a, stk. 4, i forordning (EØF) nr. 1035/72;

disse oplysninger skal vedrøre dels den andel af hvert af de i artikel 19a i forordning (EØF) nr. 1035/72 omhandlede produkter, der markedsføres via de anerkendte producentorganisationer, og dels disse produkters andel af den høstede produktion på den pågældende medlemsstats område i de foregående tre produktionsår;

medlemsstaterne har meddelt disse oplysninger; de i forordning (EØF) nr. 1852/85 fastsatte betingelser for fritagelse er opfyldt af visse medlemsstater og med hensyn til visse produkter i produktionsåret 1996/97; de medlemsstater, som har anmodet herom, bør derfor fritages fra forpligtelsen til at foretage offentlige opkøb -

UDSTEDT FØLGENDE FORORDNING:

Artikel 1

Nedennævnte medlemsstater fritages i henhold til artikel 19a i forordning (EØF) nr. 1035/72 fra forpligtelsen til at foretage offentlige opkøb af pærer i perioden fra 1. juli til 31. august 1996 og af tomater, ferskner, abrikoser og auberginer i hele sæsonen 1996/97:

Østrig

Belgien

Danmark

Tyskland

Finland

Irland

Luxembourg

Nederlandene

Det Forenede Kongerige

Sverige.

For Grækenland anvendes undtagelsen kun på pærer i den ovennævnte sommerperiode.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 174 af 4. 7. 1985, s. 24.
KOMMISSIONENS FORORDNING (EF) Nr. 1332/96 af 8. juli 1996 om indstilling af fiskeri efter sild fra fartøjer som fører en medlemsstats flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 1088/96 (4), fastsætter de samlede tilladte fangstmængder for sild i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den samlede tilladte fangstmængde;

ifølge de oplysninger, der er meddelt til Kommissionen, har fangsterne af sild i farvandene i ICES område I, II, taget af fartøjer, som fører en medlemsstats flag eller er registreret i en medlemsstat, nået den for 1996 samlede tilladte fangstmængde -

UDSTEDT FØLGENDE FORORDNING:

Artikel 1

Fangsterne af sild i farvandene i ICES område I, II fra fartøjer, der fører en medlemsstats flag, eller er registreret i en medlemsstat, må antages at have opbrugt den samlede tilladte fangstmængde for 1996.

Fiskeri efter sild i farvandene i ICES område I, II fra fartøjer, der fører en medlemsstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. juli 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 144 af 18. 6. 1996, s. 1.
KOMMISSIONENS FORORDNING (EF) Nr. 1327/96 af 9. juli 1996 om støttebeløbet til portugisiske producenter af uafskallet ris i høståret 1996/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 738/93 af 17. marts 1993 om ændring af den overgangsordning for den fælles markedsordning for korn og ris i Portugal, der blev indført ved forordning (EØF) nr. 3653/90 (1), særlig artikel 2, og

ud fra følgende betragtninger:

Den særlige støtte til rissektoren i Portugal, jf. artikel 1, stk. 1, litra c), i forordning (EØF) nr. 738/93, skal nedsættes med en tredjedel i høståret 1996/97; det pågældende beløb bør derfor fastsættes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn og Ris -

UDSTEDT FØLGENDE FORORDNING:

Artikel 1

Den særlige støtte, der anvendes i Portugal i høståret 1996/97, jf. artikel 1, stk. 1, litra c), i forordning (EØF) nr. 738/93, fastsættes til 20,13 ECU pr. ton.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 77 af 31. 3. 1993, s. 1.